« Penaos 'm eus bet soñj da vont e-barzh ar "Gorsez " ?  An dra-se ne c'hoarvez ket dre zegouezh...   Pa oan bihan em boa bet tro da welet   petra   'oa ar "gorsez" eus a-bell. Ne oa ket kuzhet. Er c'hazetennoù e oa pennadoù war ar  "gorsez ".   Aet e oan da Bariz da labourat ha pa oan deuet en-dro e Breizh e oan bet lojet e-barzh un ti feurm war ar maez e Kemperle. Ur "Gorsez digor" e oa bet e-barzh ar feurm-se. Al lidoù-se a vez graet bep bloaz, dirak an holl, d'an trede Sul a viz Gouere. Gwisket e gwenn e vez an drouized. Gant ur c'horn bout e vez graet ur c'halv war-zu ar reter, kreisteiz, kornôg, hag hanternoz. Degemeret e vez an dilennidi eus Kembre ha Kerne-Veur. Dalc'het e vez soñj  eus ar re varv, bet o labourat evit Breizh. Ur brezegenn a vez gant pep hini war un danvez a denn da Vreizh peurliesañ.